 Ashanti ambao wanaongoza kundi A kwa pointi 14 wataingia uwanjani wakiwa na kumbukumbu nzuri ya ushindi wa bao 1-0 waliloifunga Kiluvya United kwenye uwanja huo wa nyumbani.Wakati Kundi A likiwa na mchezo huo mmoja kundi B litakuwa na michezo minne itakayochezwa katika viwanja tofauti. Polisi Morogoro wataialika Kurungenzi FC kwenye Uwanja wa Jamhuri Morogoro wakati Kimondo FC wataialika Bukinafaso.Lipuli FC watawaalika wanajeshi wa Ruvuma JKT Mlale kwenye Uwanja wa Samora Iringa na vinara wa kundi hilo Ruvu Shooting watakuwa wenyeji wa Njombe Mji kwenye Uwanja wa Mabatini Pwani.Kundi C, vinara wa kundi hilo Geita Gold FC, wataialika Polisi Mara wakati JKT Kanembwa watakuwa wenyeji wa Mbao FC kwenye Uwanja wa Lake Tanganyika.Nayo JKT Oljoro watakuwa wakicheza na Rhino Rangers kwenye Uwanja wa Sheikh Amri Abeid Arusha na maafande wa Polisi Tabora watakuwa wenyeji wa matajiri wa mafuta, Panone FC ya Kilimanjaro kwenye Uwanja wa Ali Hassan Mwinyi Tabora.